માત્ર દોસ્તોના કહેવાથી અને દબાણથી પ્રોસ્ટિટ્યુટ પાસે પહોંચી ગયેલા એક યંગસ્ટરને ફરીથી એ જ પ્રોસ્ટિટ્યુટ ટ્રેનની સફરમાં મળી જાય તો એની હાલત શું થાય. ફિલ્મ ‘યારા સિલી સિલી’ની સ્ટોરી કંઈક આવી જ છે. સોમિત્રનાં મૅરેજ થઈ ગયાં છે. બિઝનેસ-મીટિંગમાં તે જઈ રહ્યો છે અને એકાએક ટ્રેનમાં તેને એ જ છોકરી કંગના ફરીથી મળી જાય છે જેની સાથે તેણે પાંચ હજાર રૂપિયા ખર્ચીને એક રાત પસાર કરી છે. એ રાતે કશું એવું થયું નહોતું અને એ જ એ રાતની સૌથી મોટી હાસ્યાસ્પદ વાત છે. સોમિત્ર કંગનાના પ્રેમમાં પડી ગયો હોય છે, પણ આ સંબંધો કોઈ નહીં સ્વીકારે એવું ધારીને તેણે એ દિશા છોડી દીધી હતી. હવે વષોર્ પછી બન્ને ફરીથી મળે છે અને એ સંબંધો આગળ વધે છે.